CELEX: C2004/262/87
Language: fi
Date: 2004-10-23 00:00:00
Title: Asia T-314/04: Saksan liittotasavallan 27.7.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/46
            
         Saksan liittotasavallan 27.7.2004 Euroopan yhteisöjen komissiota vastaan nostama kanne
   (Asia T-314/04)
   (2004/C 262/87)
   Oikeudenkäyntikieli: saksa
   Saksan liittotasavalta on nostanut 27.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan asiamiehet ovat Claus-Dieter Quassowski ja Christoph von Donat.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa komission päätöksen, joka annettiin tiedoksi aluepolitiikan pääosaston 17.5.2004 päivätyllä kirjeellä, siltä osin kuin Euroopan aluekehitysrahastosta tavoite 2 -ohjelman perusteella kaudeksi 1997—1999 Nordrhein-Westfalenille (EAKR nro 97.02.13.005 / ARINCO nro 97.DE.16.005) myönnetty yhteisön taloudellinen tuki alennettiin 319.046.236,76 euroon ja Saksan viranomaisille kieltäydyttiin maksamasta jäännössummaa, jonka suuruus on 5.488.569,24 euroa, ja
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Kantaja vetoaa EY 230 artiklan perusteella johdetun yhteisön oikeuden rikkomiseen, yleisten oikeusperiaatteiden loukkaamiseen, komission arviointivirheeseen ja riidanalaiseen päätökseen sisältyviin perusteluvirheisiin.
   Komissio alensi riidanalaisella päätöksellä rakennerahastosta EAKR tavoite 2 –ohjelman perusteella kaudeksi 1997—1999 Nordrhein-Westfalenille myönnetyn taloudellisen tuen 319 046 236,76 euroon ja kieltäytyi maksamasta Saksan viranomaisille jäännössummaa, jonka suuruus oli 5 488 569,24 euroa. Alennuksen syynä on ohjelman vähäisempi käyttö tiettyjen toimenpiteiden osalta ja merkittävämpi käyttö toisten toimenpiteiden osalta ohjeelliseen rahoitussuunnitelmaan nähden. Kuittaus ei perustunut ohjelman kulloisiinkin painopisteisiin vaan koko ohjelmaan.
   Komissio on sitä mieltä, että varojen uudelleenkohdentaminen (siirto) on mahdollista ainoastaan toimenpiteiden välillä, mutta ei ohjelman painopisteiden välillä, ja että viimeksi mainittu olisi edellyttänyt komission etukäteen tekemää uutta päätöstä. Tämä koskee komission mukaan myös sellaisia tosiasiassa suurempia menoja hyväksytyn ohjelman puitteissa, joiden osalta ei ole tehty hakemusta EAKR:stä myönnetyn taloudellisen tuen korottamisesta.
   Liittohallitus pitää uudelleenkohdennuksia aineellisesti perusteltuina. Se väittää, että laajuudeltaan vähäpitoiset uudelleenkohdennukset auttoivat saavuttamaan paremmin yhteisön tavoitteet. Alennukselle ei ole mitään perustetta. Hyväksytyn EAKR-tuen alentaminen ei erityisesti ole perusteltua siltä kannalta katsoen, että Nordrhein-Westfalenin osavaltio toimivaltaiset viranomaiset ja toimielimet ovat käsitelleet joustavasti tavoitteen 2 piiriin kuuluvilla alueilla kaudella 1.1.1997—31.12.1999 toteutettavia yhteisön rakennetoimenpiteitä koskevaan ohjelmaan liittyvää ohjeellista rahoitussuunnitelmaa. Maksamatta olevien jäännössummien alentaminen on tältä osin yhteisön oikeuden vastaista.
   Liittohallitus väittää tämän lisäksi, että komissio rajoittaa sillä, ettei se itse hyväksy joustavuutta toimintalinjoittain edes silloin kun ohjelmakauden lopussa ei voida enää saada sen muodollista hyväksyntää, sopimattomasti jäsenvaltioiden tai toimivaltaisten paikallisten viranomaisten tai toimielinten liikkumavaraa.